עידו בסוק

עידו בסוק (נולד ב-1950) הוא מתרגם, עורך ומשורר ישראלי, חוקר ספרות והיסטוריה. עידו בסוק נולד בקיבוץ אשדות יעקב מאוחד. אביו, משה בסוק, היה מתרגם, עורך ומשורר. אמו, שולמית בסוק, הייתה מורה לספרות ולשון, בתו של העיתונאי והפזמונאי קדיש יהודה סילמן. בסוק התחיל לכתוב שירה בהיותו בן שבע עשרה, כשעבר יחד עם אמו מהקיבוץ לירושלים לאחר פטירת אביו. למד בתיכון ליד האוניברסיטה; אז החל לפרסם בעיתון הארץ, במוסף "משא" של העיתון למרחב וברבעון קשת. הוא בוגר החוגים לספרות עברית ופילוסופיה באוניברסיטה העברית בירושלים (1973). למד הוראה ובשנים 1976–1979 עבד כמורה לספרות ולהבעה בתיכונים שונים. בשנים 1979–1983 שהה בצרפת ושימש כמורה לעברית ולספרות עברית באוניברסיטאות בצרפת. השלים תואר מוסמך בספרות צרפתית מודרנית, אוניברסיטת גרנובל, צרפת (1982), ומאוחר יותר גם תואר מוסמך בהצטיינות בתוכנית אישית: 'ספרות והיסטוריה של היישוב בארץ ישראל', האוניברסיטה העברית בירושלים (1991). ספרו "בצל פרדסים על אדמה מצורעת : על יצירתם הספרותית והפובליציסטית של משה סמילנסקי ואורי צבי גרינברג", שעליו זכה בפרס אקו"ם לספרות עיון לשנת 1994, מבוסס על עבודות שעשה בלימודי המוסמך באוניברסיטה. קיבל תואר דוקטור מן האוניברסיטה העברית בירושלים (2010) על עבודתו "היבטים בחינוך של נוער יהודי בפולין בין מלחמות העולם לאור היבטים של בני נוער יהודים באוסף ייווא", שנכתבה בהדרכת פרופ' דליה עופר. ספר המבוסס על עבודת הדוקטור שלו, "תחיית הנעורים: משפחה וחינוך ביהדות פולין בין מלחמות העולם" ראה אור ב-2015 בהוצאת מרכז זלמן שזר. מאמריו התפרסמו בכתבי עת מדעיים בהם גַלעֵד, Polin ועיונים בתקומת ישראל. עשה פוסט-דוקטורט באוניברסיטה העברית. פרסם ביוגרפיה של המשורר שאול טשרניחובסקי (2017). מאז שנת 1985 עובד כעורך כתבי-עת באגף לחינוך מבוגרים במשרד החינוך. תרגם ספרות יפה וספרות עיון עבור הוצאות ספרים שונות, בעיקר מצרפתית ומעט מיידיש ומאנגלית. כמו כן ערך תרגומים. לנה שילוני כתבה על תרגומו ל"גרגנטואה ופנטגרואל": "התרגום השלם של יצירות פרנסואה רבלה לעברית... הוא חג לשפה העברית ולתרבותה. עידו בסוק המתרגם-היוצר עשה מעשה שלא ייאמן. הוא נטל יצירה קלאסית מן המאה ה-16, תערובת של סאטירה ברוח הרנסאנס ההומניסטי, עם מעשיות פרועות בהשראת ימי הביניים, כתובה בשפה שצרפתי בן זמננו מתקשה לא פעם להבינה, גדושה רמזים להווי רחוק ואזוטרי, והפך אותה ליצירה עברית חיה ונושמת, בועטת ומצחיקה, מתוחכמת וגסה, כפי שהייתה במקור לפני כמעט 500 שנה". עידו בסוק נשוי לגינת, בובנאית ומורה לבובנאות, ולהם שני ילדים. אשר הסוסים רעי זהו ספרו הראשון של בסוק, שאת חלקו כתב כשהיה בתיכון. הספר מכיל שירי אהבה, שירים על השפה העברית ושירים ארס-פואטיים. טבע טובע - הספר כולל חטיבות שונות: "שנה בהרים" – שירים שנכתבו בשנים 1980–1981 בגרנובל, בפריז ובנאנטר שליד פריז. חלק אחר נכתב בשנים 1984–1985 בירושלים. החטיבה האחרונה היא "קינות לזכר לוטן" – אלגיה לזכר גיסו שנהרג בקרב בחמדון ב-1982. יש בספר גם שירים העוסקים בנהר, בנו הבכור שנולד בפריז, ובאשתו. כהוא זה - מבחר משיריו של בסוק שראו אור בארבעת ספריו הקודמים. בצל פרדסים על אדמה מצורעת - מבוסס על עבודת המוסמך של בסוק ועל מחקרים נוספים שעשה. הספר עוסק באורי צבי גרינברג בתקופה השתייכותו לתנועת העבודה ומתמקד בהתפתחותו האידאולוגית ובכתיבתו המסאית. בסוק טוען כי גרינברג מעולם לא השתייך רוחנית לתנועת העבודה אלא היה תמיד בעל דעות רדיקליות. עלילות נעורים: אוטוביוגרפיות של בני נוער יהודים מפולין בין שתי מלחמות העולם - בשנים 1932, 1934 ו-1939 בפולין. ד"ר בסוק קיבץ, ערך ותרגם 20 מבין כ-370 חיבורים ששרדו את מלחמת העולם השנייה, והוציא אותם לאור בעברית בספר הזה. ליופי ונשגב לבו ער, שאול טשרניחובסקי - חיים - ביוגרפיה מקיפה של המשורר שאול טשרניחובסקי. הביוגרפיה יצאה בשלוש מהדורות. ספקות ואהבות: יהודה עמיחי – חיים, הוצאת שוקן, 2019. יעקב שבתאי : חיים. ירושלים : הוצאת ספרים ע"ש י"ל מאגנס - האוניברסיטה העברית, תשפ"ג 2022. ז'אן-ז'אק רוסו, מסה על מוצא הלשונות: שבה ידובר על המלודיה ועל החיקוי המוזיקלי (תל אביב: רסלינג, 2008). עמנואל לוינס, חירות קשה: מסות על היהדות (תל אביב: רסלינג, 2007). אנדרה מורואה, השמנפופים והחדחוטים (תל אביב: הוצאת מטר, תשס"ז 2007). רנה דקרט, רגשות הנפש (תל אביב: רסלינג, 2007). ז'אן ז'אק רוסו, האמנה החברתית (תל אביב: רסלינג, 2006). תרז מלאכי-קרול, בין המילים (ירושלים: הוצאת כרמל, תשס"ו 2006). ז'ורז' פרק, החיים הוראות שימוש, (תל אביב: הוצאת בבל, תשס"ה 2005). מרגריט דה נוואר, הפטמרון - הנוסח המלא, 73 סיפורים (ירושלים: כרמל, תשס"ה 2005). דני דידרו, דיאלוגים - אחיינו של ראמו; חלומו של ד'אלמבר ועוד (ירושלים: הוצאת ספרים ע"ש י"ל מאגנס, תשס"ה 2004). ז'ורז' בטאיי, תאוריה של הדת (תל אביב: רסלינג, 2003). פרנסואה רבלה, גרגנטואה ופנטגרואל - גרגנטואה הגדול; פנטגרואל מלך הצמאנים; הספר השלישי והספר הרביעי של עלילות פנטגרואל הטוב (אור יהודה: הוצאת דביר, תשס"ג 2003). ז'אק שלנגר, על החיים הטובים (ירושלים: כרמל, תשס"ב 2002). משה לייב הלפרן, לילה (נאַכט); א' ליילס: המעשה במאה (די מעשה פון אַ הונדערט); פרץ מרקיש: הערימה (די קופע; ה. לייוויק: האורווה (די שטאַל), יאבדו שמיים וארץ : שירת האפוקליפסה היידית (תל אביב: קשב לשירה, תשס"ב 2002). אונורה דה בלזק, זוהר ושקיעה של יצאניות צמרת (בני ברק: הוצאת הקיבוץ המאוחד, תשס"א 2001). וולטר, מכתבים אנגליים ; מילון פילוסופי: (מבחר) (תל אביב: רמות – אוניברסיטת תל אביב, תשס"א 2000). רולאן בארת, מיתולוגיות (תל אביב: בבל, תשנ"ח 1998). לה קורבוזיה, לקראת ארכיטקטורה (תל אביב : בבל, תשנ"ח 1998). עם יוסל בירשטיין, מעשיות קסם מפי יהודי מזרח אירופה = יידישע וונדער-מעשיות פון מזרח-אייראָפע (בני ברק: הקיבוץ המאוחד, 1998). מונטסקיה, על רוח החוקים: או על הזיקה שראוי כי תתקיים בין החוקים לבין המבנה הפנימי של כל משטר, המידות, האקלים, הדת, יחסי המסחר וכו'... מחקרים חדשים על חוקי רומא הנוגעים לירושה, על חוקי צרפת ועל החוקים הפאודליים (ירושלים: הוצאת ספרים ע"ש י"ל מאגנס, תשנ"ח 1998). חורחה סמפרון, הכתיבה או החיים (בני ברק: הקיבוץ המאוחד, תשנ"ז 1997). מרגרט דיראס, גשם קיץ (תל אביב: הקיבוץ המאוחד, 1996). אלן-רנה לסאז', הרפתקאותיו של ז'יל בלאס דה סנטיאנה (תל אביב: דביר, תשנ"ה 1995). קלוד סימון, דרך פלנדריה: רומאן (תל אביב: הקיבוץ המאוחד, תשנ"ה 1995). מוד מנוני, הילד, "מחלתו" והאחרים (תל אביב: עם עובד, תשנ"ד 1993). ז'אן ז'אק רוסו, מאמרים - על המדעים והאמנויות; על המקור והיסודות לאי-השוויון בין בני האדם (ירושלים: הוצאת ספרים ע"ש י"ל מאגנס, תשנ"ג 1992). פלביו קונטי, אמנות הרנסאנס (תל אביב: דביר, תשנ"ב 1992). פלביו קונטי, אמנות גותית (תל אביב: דביר, תשנ"ב 1992). אלן בוסקה, איש תחת איש: סיפורים (תל אביב: ספרית פועלים, תש"ן 1990). אבה פרבו, מנון לסקו (תל אביב: זמורה-ביתן, תשמ"ז 1987). צבי כנר, לחם נקמות, תרגום: יעקב בסר (לוד: זמורה-ביתן, תשס"ב 2002). סילביה פלאת', אלקטרה בשביל האזילאות, תרגום: אורה סגל (ירושלים: הוצאת כרמל, תשס"א 2000). מבחר/ אנתולוגיה לספרות ללומדי עברית (ירושלים: משרד החנוך, התרבות והספורט - האגף לחינוך מבוגרים - גף הנחלת הלשון, תשנ"ו 1995). 2007 - פרס שרת התרבות המדע והספורט תשס"ז/ פרס היצירה למתרגמים. 2005 - פרס לאה גולדברג לתרגום (על תרגום גרגנטואה ופנטגרואל לרבלה). 2003 - Palme académique (צר') (אות אבירות) מטעם ממשלת צרפת. 1996 - פרס מנשה לוין (על תרגום דרך פלנדריה לקלוד סימון). 1994 - פרס אקו"ם לספרות עיון – תשנ"ד (על כתב היד של בצל פרדסים על אדמה מצורעת). תשנ"ד - פרס שרת התרבות לתרגום/ פרס היצירה. מדיה וקבצים בנושא עידו בסוק בוויקישיתוף אתר האינטרנט הרשמי של עידו בסוק עידו בסוק, דף שער בספרייה הלאומית עידו בסוק, בלקסיקון הספרות העברית החדשה עידו בסוק, ב"לקסיקון הספרות העברית החדשה" עידו בסוק, ב"לקסיקון הקשרים לספרות ישראלית" כתבי עידו בסוק בפרויקט בן-יהודה עידו בסוק באתר לקסיקון הסופרים העברים בהווה בעריכת ד"ר משה גרנות ראיונות עם עידו בסוק ברדיו, באתר icast עידו בסוק, במיזם "סופרים קוראים" של המרכז לספריות וספרות בישראל על ספרו ליופי ונשגב לבו ער: מתוך המבוא: הביוגרפים הראשונים – ידידי המשורר, באתר טקסט יהודה ויזן, "ליופי ונשגב לבו ער": ביוגרפיה מופתית של המשורר המונצח על שטר 50 שקלים, באתר הארץ, 6 באוקטובר 2017 מוסף הספרים של העיתון "הארץ", בתאריך 18 באפריל 2012, הוקדש כולו לספרו עלילות נעורים: שגיא גרין, רשימות מעולם שאבד, באתר הארץ, 17 באפריל 2012 אילת נגב, הזדמנות לספר את מה שאי אפשר היה לחלוק עם איש, באתר הארץ, 17 באפריל 2012 מיכאל הנדלזלץ, זהות כפולה: על אברהם רוטפרב, באתר הארץ, 17 באפריל 2012 ליזי דורון, את העולם ביקשת לבלוע: על אסתר-רוז'ה שפייזר, באתר הארץ, 17 באפריל 2012 יהודית קול-ענבר, אולי הימים היפים בחיי: על קורות חייה של "אור", באתר הארץ, 17 באפריל 2012 עמרי הרצוג, לא היה למה לצפות: על "סובל מספר 1001", באתר הארץ, 17 באפריל 2012 גיא מירון, מיהו יהודי: על גרשון פיפע-גבעוני, באתר הארץ, 17 באפריל 2012 שגיא גרין, ואז התחלתי לחלום: קורות חייו של "אם אין כסף אין תורה", באתר הארץ, 17 באפריל 2012 לנה שילוני, "בארץ הענקים ובממלכת המלים", במוסף תרבות וספרות של העיתון הארץ, 2 במאי 2003.